wannaphong/clean_thaiwikipedia huggingface dataset:
# เจ้าหญิงแมรี พระราชกุมารีและเคาน์เตสแห่งฮาร์วุด
เจ้าหญิงแมรี พระราชกุมารี (วิกตอเรีย อเล็กซานดรา อลิซ แมรี; 25 เมษายน พ.ศ. 2440 - 28 มีนาคม พ.ศ. 2508) หลังจากเสกสมรสคือ เจ้าหญิงแมรี เคานท์เตสแห่งฮาร์วุด (Princess Mary, Countess of Harewood) ทรงเป็นสมาชิกราชวงศ์สหราชอาณาจักร และดำรงพระยศราชกุมารีเป็นพระองค์ที่หกตั้งแต่เริ่มใช้พระอิสริยยศนี้ '

เจ้าหญิงแมรี พระราชกุมารีและเคานท์เตสแห่งฮาร์วุด พระราชสมภพเมื่อวันที่ 25 เมษายน 2440 เป็นพระราชธิดาพระองค์เดียวใน สมเด็จพระเจ้าจอร์จที่ 5 แห่งสหราชอาณาจักร กับ มารีอาแห่งเท็ค เป็นพระราชนิษฐาใน สมเด็จพระเจ้าเอ็ดเวิร์ดที่ 8 แห่งสหราชอาณาจักร และ สมเด็จพระเจ้าจอร์จที่ 6 แห่งสหราชอาณาจักร เป็นพระราชปิตุจฉา (อาหญิง) ใน สมเด็จพระราชินีนาถเอลิซาเบธที่ 2 แห่งสหราชอาณาจักร

 พระอิสริยยศ 
 พ.ศ. 2440 - พ.ศ. 2441: เฮอร์ไฮเนส เจ้าหญิงแมรีแห่งยอร์ก (Her Highness Princess Mary of York)
 พ.ศ. 2441 - พ.ศ. 2444: เฮอร์รอยัลไฮเนส เจ้าหญิงแมรีแห่งยอร์ก (Her Royal Highness Princess Mary of York)
 22 มกราคม - 9 พฤศจิกายน พ.ศ. 2444: เฮอร์รอยัลไฮเนส เจ้าหญิงแมรีแห่งคอร์นวอลล์และยอร์ก (Her Royal Highness Princess Mary of Cornwall and York)
 พ.ศ. 2444 - พ.ศ. 2453: เฮอร์รอยัลไฮเนส เจ้าหญิงแมรีแห่งเวลส์ (Her Royal Highness Princess Mary of Wales)  
 พ.ศ. 2453 - พ.ศ. 2465: เฮอร์รอยัลไฮเนส เจ้าหญิงแมรี (Her Royal Highness The Princess Mary)
 พ.ศ. 2465 - พ.ศ. 2472: เฮอร์รอยัลไฮเนส เจ้าหญิงแมรี ไวเคานท์เตสลาสเซลเลส (Her Royal Highness The Princess Mary, Viscountess Lascelles)
 พ.ศ. 2472 - พ.ศ. 2475: เฮอร์รอยัลไฮเนส เจ้าหญิงแมรี เคานท์เตสแห่งแฮร์วูด (Her Royal Highness The Princess Mary, Countess of Harewood)
 พ.ศ. 2475 - พ.ศ. 2508: เฮอร์รอยัลไฮเนส พระราชกุมารี (Her Royal Highness The Princess Royal)

 เครื่องราชอิสริยาภรณ์ 
 เครื่องราชอิสริยาภรณ์แห่งจักรวรรดิอังกฤษ ชั้นที่ 1 (Dame Grand Cross of the British Empire)
 เครื่องราชอิสริยาภรณ์มหามงกุฎแห่งอินเดีย ชั้นที่ 1 (Companion of the Crown of India)
 เครื่องราชอิสรยาภรณ์นักบุญจอห์นแห่งเยรูซาเล็ม ชั้นที่ 1 (Dame Grand Cross of St. John of Jerusalem)
 เครื่องราชอิสริยาภรณ์ราชวิกตอเรีย ชั้นที่ 1 (Dame Grand Cross of the Royal Victorian Order)

 ราชตระกูล 
+พระราชตระกูลในสามรุ่นของเจ้าหญิงแมรี พระราชกุมารี แมรี พระราชกุมารี พระชนก:จอร์จที่ 5 แห่งสหราชอาณาจักร พระอัยกาฝ่ายพระชนก:เอ็ดเวิร์ดที่ 7 แห่งสหราชอาณาจักร พระปัยกาฝ่ายพระชนก:อัลเบิร์ตแห่งแซ็กซ์-โคบูร์กและก็อตธา พระปัยยิกาฝ่ายพระชนก:วิกตอเรียแห่งสหราชอาณาจักร พระอัยยิกาฝ่ายพระชนก:อเล็กซานดราแห่งเดนมาร์ก พระปัยกาฝ่ายพระชนก:คริสเตียนที่ 9 แห่งเดนมาร์ก  พระปัยยิกาฝ่ายพระชนก:หลุยส์แห่งเฮสส์-คาสเซิล พระชนนี:มารีอาแห่งเท็ค พระอัยกาฝ่ายพระชนนี:ฟรานซิส ดยุกแห่งเทก พระปัยกาฝ่ายพระชนนี:อเล็กซานเดอร์แห่งเวือร์ทเท็มแบร์ก พระปัยยิกาฝ่ายพระชนนี:คลอดีน เรดีย์ ฟอน คิส-เรเดอ พระอัยยิกาฝ่ายพระชนนี:แมรี อเดเลดแห่งแคมบริดจ์ พระปัยกาฝ่ายพระชนนี:อดอลฟัส ดยุกแห่งแคมบริดจ์ พระปัยยิกาฝ่ายพระชนนี:ออกัสตาแห่งเฮสส์-คาสเซิล
# โบลด์แอนด์ดิลิเชียส / ไพรด์
โบลด์ แอนด์ ดิลิเชียส / ไพรด์  เป็นซิงเกิลที่ 38 ของอายูมิ ฮามาซากิ  โดยวางจำหน่ายเมื่อวันที่ 30 พฤศจิกายน 2005  ซิงเกิลนี้เปิดตัวที่อันดับที่ 1 ของออริกอนชาร์ต  และมียอดขายรวม 132,993 แผ่น  นอกจากนี้ยังเป็นซิงเกิลที่ 25 ของอายูมิ ฮามาซากิที่ขึ้นถึงอันดับที่ 1 ออริกอนชาร์ต  ซึ่งมีสถิติเท่ากับนักร้องสาวชื่อดังเซย์โกะ มัตสึดะ  

มิวสิกวีดีโอทั้งสองเพลงถ่ายทำที่นิวยอร์ก  ประเทศสหรัฐอเมริกา  อายูมิได้ทำผมสีน้ำตาล  แต่งชุดราตรีสีชมพูข้างใน  ข้างนอกเป็นเสื้อขนสัตว์ทีขาว  โดยบางฉากในมิวสิกวีดีโอมีภาพเบื้องหลังการถ่ายทำด้วย  ส่วนมิวสิกวีดีโอเพลงไพรด์ถ่ายทำกลางถนนในมหานครนิวยอร์ก  โดยแต่งชุดราตรีสีดำท่ามกลางฉากฝนตก

โบลด์ แอนด์ ดิลิเชียส และ ไพรด์ เป็นเพลงที่แต่งเป็นเนื้อร้องภาษาญี่ปุ่น  ซึ่งเพลงต้นฉบับเป็นของ GEO แห่งวง sweetbox  และนอกจากนี้ในอัลบั้ม (miss) understood จะมีเพลงทำนองที่คล้ายกันกับอัลบั้ม Addicted ของวง sweetbox

 รายชื่อเพลง 

1. Bold & Delicious "Original Mix" 

2. Pride "Original Mix" 

3. HEAVEN "House Mix" 

4. Will "Wall5 Remix" 

5. Bold & Delicious "Original Mix -Instrumental-" 

6. Pride "Original Mix -Instrumental-" 

 มิวสิกวีดีโอ 

1. Bold & Delicious (video clip) 

2. Pride (video clip) 

 Live performances 
 25 พฤศจิกายน พ.ศ. 2548 – Music Station – "Bold & Delicious"
 25 พฤศจิกายน พ.ศ. 2548 – Music Fighter – "Pride"
 28 พฤศจิกายน พ.ศ. 2548 – Hey! Hey! Hey! – "Bold & Delicious"
 30 พฤศจิกายน พ.ศ. 2548 – 130 Million Choose Best Artist – "Bold & Delicious"
 2 ธันวาคม พ.ศ. 2548 – PopJam – "Bold & Delicious"
 2 ธันวาคม พ.ศ. 2548 – Music Station – "Pride"
 3 ธันวาคม พ.ศ. 2548 – CDTV – "Bold & Delicious"
 23 ธันวาคม พ.ศ. 2548 – Music Station Super Live – "Bold & Delicious" และ "HEAVEN"
 24 ธันวาคม พ.ศ. 2548 – Happy X-Mas Show 2005 – "Bold & Delicious"
 31 ธันวาคม พ.ศ. 2548 – CDTV Special 2005-2006 – "Bold & Delicious" และ "STEP you"
 7 มกราคม พ.ศ. 2549 – Music Fair 21 – "Bold & Delicious" and "Pride"

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต30 พฤศจิกายน พ.ศ. 2548Oricon Daily Singles Chart#130 พฤศจิกายน พ.ศ. 2548Oricon Weekly Singles Chart#183,708132,9937 สัปดาห์ 30 พฤศจิกายน พ.ศ. 2548Oricon Monthly Singles Chart#730 พฤศจิกายน พ.ศ. 2548Oricon Yearly Singles Chart#73

 แหล่งข้อมูลอื่น 
 ข้อมูลของออริกอน
# ฟาร์มจระเข้และสวนสัตว์สมุทรปราการ
ฟาร์มจระเข้และสวนสัตว์สมุทรปราการ เป็นฟาร์มจระเข้ตั้งอยู่ที่ตำบลท้ายบ้าน อำเภอเมืองสมุทรปราการ จังหวัดสมุทรปราการ ประเทศไทย เปิดดำเนินการมาตั้งแต่ พ.ศ. 2493 ภายในเป็นสถานเพาะเลี้ยงจระเข้กว่า 40,000 ตัว มีการแสดงวิธีจับจระเข้ด้วยมือเปล่า นอกจากจระเข้ ก็มีส่วนที่เป็นสวนสัตว์ที่เปิดให้บริการ มีการแสดงช้างและละครลิงให้แก่นักท่องเที่ยวชม รวมถึงสัตว์ประเภทอื่น เช่น ชะนี งูเหลือม งูหลาม เต่า นก อูฐ ฮิปโปโปเตมัส เป็นต้น นอกจากนี้ยังมีพิพิธภัณฑ์ไดโนเสาร์ ซึ่งจัดแสดงกระดูกและหุ่นจำลองไดโนเสาร์ขนาดเท่าตัวจริง พร้อมฉายสไลด์มัลติวิชั่น ว่าด้วยเรื่องของมนุษย์และสัตว์ดึกดำบรรพ์

ในเดือนมกราคม พ.ศ. 2564 เว็บไซต์ราชกิจจานุเบกษา ได้เผยแพร่ประกาศเจ้าพนักงานบังคับคดี เรื่องชำระบัญชีเลิกบริษัท ฟาร์มจระเข้และสวนสัตว์บางปะกง จำกัด ซึ่งเป็นเจ้าของฟาร์มจระเข้และสวนสัตว์สมุทรปราการ ส่วนพื้นที่ตั้งของสวนสัตว์ถูกปิดตั้งแต่เวลานั้น และกลับมาเปิดให้บริการอีกครั้งในวันที่ 1 เมษายน พ.ศ. 2567 โดยในช่วงแรกเปิดในส่วนของสวนสัตว์และการแสดงโชว์กับจระเข้

การแสดงและบรรยากาศบางส่วน
# วิกิพีเดียภาษาสเปน
วิกิพีเดียภาษาสเปน  เป็นสารานุกรมวิกิพีเดียที่จัดทำขึ้นในภาษาสเปน เริ่มสร้างเมื่อวันที่ 11 พฤษภาคม พ.ศ. 2544 ปัจจุบันวิกิพีเดียภาษาสเปนมีบทความ  บทความ

 ขนาดและผู้ใช้ 
{{Bar box
|title=ผู้ใช้ที่มีความเคลื่อนไหวในแต่ละประเทศ
|titlebar=#Fcd116
|left1=ประเทศ
|right1=ร้อยละ
|float=left
|bars=

|caption ={{center|ตุลาคม 2564ข้อมูล: Wikimedia Statistics - Page Edits Per Wikipedia Language - Breakdown}}
}}
thumb|right|ประเทศที่นิยมใช้งานวิกิพีเดียภาษาสเปนอยู่ในสีเหลือง
thumb|right|จำนวนการดูหน้าเว็บวิกิพีเดียภาษาสเปนตามประเทศต้นทาง

วิกิพีเดียภาษาสเปนมีจำนวนผู้ใช้มากเป็นอันดับ 2 ซึ่งเป็นรองเพียงวิกิพีเดียภาษาอังกฤษ อย่างไรก็ตาม ในส่วนของจำนวนบทความกลับอยู่ที่อันดับ 8 โดยเป็นรองจากวิกิพีเดียภาษาที่มีผู้พูดน้อยกว่าภาษาสเปน เช่น ภาษาเยอรมัน, ภาษาฝรั่งเศส, ภาษาเซบัวโน, ภาษาดัตช์ และภาษารัสเซีย ส่วนในเชิงคุณภาพ พารามิเตอร์อย่างขนาดบทความ (มากกว่า 2 กิโลไบต์: 40%) ทำให้วิกิพีเดียภาษานี้อยู่ในอันดับ 2 จากวิกิพีเดียที่มีขนาดใหญ่ 10 อันดับแรก โดยเป็นรองเพียงวิกิพีเดียภาษาเยอรมัน ณ เดือนตุลาคม พ.ศ. 2555 วิกิพีเดียภาษาสเปนมีจำนวนแก้ไขมากเป็นอันดับ 4 และมีจำนวนผู้ดูหน้ามากเป็นอันดับ 3 ของวิกิพีเดียทั้งหมด

 ความแตกต่าง 
 วิกิพีเดียภาษาสเปนรับเฉพาะภาพเสรีและปฏิเสธภาพที่มีการใช้งานโดยชอบธรรมตั้งแต่ พ.ศ. 2547 (หลังการลงคะแนน):es:Wikipedia:Votaciones/2004/Usar sólo imágenes libres จากนั้นใน พ.ศ. 2549 จึงตัดสินใจหยุดใช้ภาพที่อัปโหลดในวิกิพีเดียและใช้เฉพาะภาพและสื่ออื่น ๆ จากวิกิมีเดียคอมมอนส์:es:Wikipedia:Votaciones/2006/Cambiar políticas y reglas de uso de imágenes
 วิกิพีเดียภาษาสเปนไม่มีคณะกรรมการอนุญาโตตุลาการ โดยมีการจัดตั้งขึ้นในเดือนมกราคม พ.ศ. 2550 (ประกอบด้วยสมาชิก 7 คน ทั้งหมดผ่านการลงคะแนนเลือก)Votaciones/2006/Creación del Comité de resolución de conflictos และยุบเลิกใน พ.ศ. 2552 (หลังการลงคะแนน)Votaciones/2009/Sobre la disolución del Comité de Resolución de Conflictos
 แม่แบบบางส่วน อย่างแม่แบบนำทาง:es:Wikipedia:Plantillas de navegación เลิกใช้งานแล้ว จึงเป็นวิกิพีเดียภาษาเดียวที่ห้ามใช้งานแม่แบบเหล่านี้ โดยใช้หมวดหมู่ในการทำงานแบบเดียวกันแทน

การประเมินและข้อวิจารณ์
งานวิจัยเปรียบเทียบโดย Manuel Arias Maldonado (มหาวิทยาลัยมาลากา) จาก Colegio Libre de Eméritos ซึ่งตีพิมพ์ใน พ.ศ. 2553 เปรียบเทียบบทความบางส่วนกับวิกิพีเดียภาษาอังกฤษและเยอรมัน โดยสรุปว่าวิกิพีเดียภาษาสเปนมีความน่าเชื่อถือน้อยที่สุดจากวิกิพีเดียสามภาษานี้ มีความยุ่งยากและไม่แม่นยำกว่าวิกิพีเดียภาษาเยอรมันและภาษาอังกฤษ โดยระบุว่า วิกิพีเดียภาษาสเปนมักขาดแหล่งข้อมูลที่เชื่อถือได้ รวมถึงข้อมูลที่ไม่ได้อ้างอิงจำนวนมาก และพบว่ามีการพึ่งพาอ้างอิงทางออนไลน์มากเกินไป

ในช่วงจัดงานวิกิเมเนีย 2009 ริชาร์ด สตอลล์แมน นักเคลื่อนไหวซอฟต์แวร์ฟรี วิจารณ์วิกิพีเดียภาษาสเปนจากการจำกัดลิงก์เว็บไซต์ฝ่ายซ้าย Rebelion.org และกล่าวหาว่าแบนผู้ใช้ที่ร้องทุกข์เกี่ยวกับสิ่งที่เกิดขึ้น ผู้ที่มีส่วนร่วมในวิกิพีเดียภาษาสเปนตอบกลับว่า Rebelion.org โดยหลักเป็นฟีดรีดเดอร์ที่ควรแทนที่ด้วยลิงก์ไปยังผู้เผยแพร่ต้นฉบับถ้าเป็นไปได้ และพวกเขาถือปัญหานี้เป็นหนึ่งในสแปม

รายงานจากงานวิจัยของมหาวิทยาลัยออกซฟอร์ดใน พ.ศ. 2556 5 ใน 10 ของหน้าที่มีข้อพิพาทมากที่สุดในวิกิพีเดียภาษาสเปนคือสโมสรฟุตบอล เช่น กลุบอาเมริกา, บาร์เซโลนา, อัตเลติกเดบิลบาโอ, อาลิอันซาลิมา และนูเวลส์โอลด์บอยส์Gross, Doug. "Wiki wars: The 10 most controversial Wikipedia pages ." (Archive) CNN. July 24, 2013. Retrieved on July 26, 2013.
# เอ็กซ์โอ
เอกซ์โอ เป็นชื่อโน้ตบุ๊กราคาประหยัดเพื่อโครงการ One Laptop Per Child (OLPC) ที่ผลิตในไต้หวัน หรือที่เรียกว่า โน้ตบุ๊ก 100 เหรียญ แต่ ราคาจริงอยู่ที่ 176 เหรียญ

เอกซ์โอใช้ชิปของเอเอ็มดี รุ่น "จีโอด" ความเร็ว 433 เมกะเฮิร์ตซ์   กินพลังงานน้อยไม่จำเป็นต้องมี  พัดลมระบายความร้อน หน่วยความจำหลักภายในเครื่องใช้ แฟลช ชิป ขนาด 1 จิกะไบต์ และใช้ระบบปฏิบัติการลีนุกซ์ชื่อว่า "ชูการ์" ที่กินเนื้อที่เพียง 130 เมกะไบต์ มีเวิร์ด โปรเซสเซอร์, พีดีเอฟ วิวเวอร์ (สำหรับดูไฟล์พีดีเอฟ) , เบราว์เซอร์ของไฟร์ฟอกซ์และมีเดียเพลเยอร์ ใช้เทคโนโลยี "เมช" ในการเชื่อมต่อแบบไร้สาย
# หม่อมเจ้าทองฑีฆายุ ทองใหญ่
พลตรี หม่อมเจ้าทองฑีฆายุ ทองใหญ่ (4 มิถุนายน พ.ศ. 2429 – 1 กรกฎาคม พ.ศ. 2486) เป็นพระโอรสในพระเจ้าบรมวงศ์เธอ กรมหลวงประจักษ์ศิลปาคม ประสูติแต่หม่อมพริ้ง

 พระประวัติ 

หม่อมเจ้าทองฑีฆายุ ทองใหญ่ เป็นพระโอรสในพระเจ้าบรมวงศ์เธอ กรมหลวงประจักษ์ศิลปาคม ประสูติแต่หม่อมพริ้ง เมื่อวันที่ 4 มิถุนายน พ.ศ. 2429 เนื่องจากเป็นโอรสองค์แรกที่ไม่ถึงชีพิตักษัยดังเช่นโอรสและธิดาองค์ก่อน ๆ จึงเรียกว่า "ทองรอด" ต่อมามีพระนามจริงว่า "ทองฑีฆายุ" และได้ขนานนามว่า "พระบิดาของเหล่าทหารการสัตว์และสัตวแพทย์ไทย" ทรงเคยเสด็จไปทรงศึกษาวิชาการทหารที่ประเทศรัสเซีย ในพระอุปถัมภ์ของสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ตั้งแต่ชันษา 12 ปี ทรงดำรงตำแหน่ง ผู้บัญชาการกองพลที่ 2 และถูกปรับเป็นนายทหารนอกประจำการ เมื่อปี พ.ศ. 2475ประกาศกระทรวงกลาโหม เรื่อง ให้นายทหารออกจากประจำการ http://www.ratchakitcha.soc.go.th/DATA/PDF/2475/D/1343.PDF

พลตรี หม่อมเจ้าทองฑีฆายุ ทองใหญ่ สิ้นชีพตักษัยเมื่อวันที่ 1 กรกฎาคม พ.ศ. 2486 พระราชทานเพลิงศพ ณ วัดไตรมิตรวิทยารามวรวิหาร เมื่อวันที่ 9 กรกฎาคม ปีเดียวกัน

 พระยศ 
 – นายร้อยเอก
 28 เมษายน พ.ศ. 2458: นายพันตรีพระราชทานยศนายทหารบก
 23 สิงหาคม พ.ศ. 2458: เข้ารับพระราชทานสัญญาบัตรยศรายวันพระราชทานสัญญาบัตรยศนายทหารบก
 23 มีนาคม พ.ศ. 2459: นายพันโทพระราชทานยศนายทหารบก
 24 เมษายน พ.ศ. 2463: นายพันเอกพระราชทานยศทหารบก
 1 เมษายน พ.ศ. 2471: นายพลตรีพระราชทานยศทหารบก

 ตำแหน่ง 
 10 เมษายน 2455 – ราชองครักษ์เวรแจ้งความกระทรวงกลาโหม เรื่อง แต่งตั้งนายทหาร
 – ปลัดกรมทหารม้าที่ 2
 เมษายน 2457 – รักษาราชการในตำแหน่งผู้บังคับการกรมทหารม้าที่ 2แจ้งความกระทรวงกลาโหม เรื่อง ย้ายนายทหารรับราชการ
 มกราคม 2457 – ผู้บังคับการกรมทหารม้าที่ 1 (รักษาพระองค์) และคงเป็นผู้ช่วยจเรการม้าและสัตว์พาหนะทหารบกแจ้งความกระทรวงกลาโหม เรื่อง ย้ายนายทหารรับราชการ
 24 มีนาคม 2459 – ราชองครักษ์เวรแจ้งความกรมราชองครักษ์
 สิงหาคม 2460 – พ้นจากตำแหน่งรักษาราชการแทนผู้บังคับการกรมทหารม้าที่ 2แจ้งความกระทรวงกลาโหม เรื่อง เลื่อนย้ายนายทหารรับราชการ

 โอรสและธิดา 
thumb|หม่อมเจ้าทองฑีฆายุ ทองใหญ่, หม่อมลุดมิลา ทองใหญ่ ณ อยุธยา และโอรสธิดา
หม่อมเจ้าทองฑีฆายุ มีโอรสและธิดากับหม่อมลุดมิลา 4 คน คือ
 หม่อมราชวงศ์จักรทอง ทองใหญ่
 หม่อมราชวงศ์ผ่องลักษณ์ ทองใหญ่
 หม่อมราชวงศ์พักตร์พริ้ง ทองใหญ่ 
 หม่อมราชวงศ์สิงคธา ทองใหญ่

 เครื่องราชอิสริยาภรณ์ 
 พระราชทานเครื่องราชอิสริยาภรณ์ ในงานเฉลิมพระชมนพรรษา ราชกิจจานุเบกษา เล่ม 47 หน้า 3079 วันที่ 16 พฤศจิกายน 2473 ราชกิจจานุบกษา วันที่ 27 พฤศจิกายน 2464 http://www.ratchakitcha.soc.go.th/DATA/PDF/2464/D/2471.PDF
 ราชกิจจานุเบกษา, พระราชทานเครื่องราชอิสริยาภรณ์ เล่ม 44 หน้า 3866 วันที่ 4 มีนาคม 2470
 ราชกิจจานุเบกษา, พระราชทานเหรียญดุษฎีมาลา , เล่ม ๒๙, ตอน ๐ ง, ๓๐ มีนาคม พ.ศ. ๒๔๕๕, หน้า ๒๘๖๑
 พระราชทานเครื่องราชอิสริยาภรณ์และเหรียญ ราชกิจจานุเบกษา เล่ม 40 หน้า 3431 วันที่ 7 มกราคม 2466 
 
  พระราชทานเหรียญรัตนาภรณ์  ราชกิจจานุเบกษา วันที่ 20 พฤศจิกายน 2464
# บ้านเก่า
บ้านเก่า อาจหมายถึง

 บ้านเก่า (วรรณกรรม) - หนังสือรวมบทกวีนิพนธ์ของโชคชัย บัณฑิต'
 พิพิธภัณฑสถานแห่งชาติ บ้านเก่า - ตั้งอยู่ริมฝั่งแม่น้ำแควน้อย ในตำบลบ้านเก่า อำเภอเมืองกาญจนบุรี จังหวัดกาญจนบุรี
 ตำบลบ้านเก่า อำเภอเมืองกาญจนบุรี จังหวัดกาญจนบุรี
 ตำบลบ้านเก่า อำเภอพานทอง จังหวัดชลบุรี
 ตำบลบ้านเก่า อำเภอด่านขุนทด จังหวัดนครราชสีมา
 ตำบลบ้านเก่า อำเภอหนองฉาง จังหวัดอุทัยธานี
# วิกิพีเดียภาษากรีก
วิกิพีเดียภาษากรีก เป็นสารานุกรมวิกิพีเดียที่จัดทำขึ้นในภาษากรีก เริ่มสร้างเมื่อ 1 ธันวาคม 2545 ปัจจุบันวิกิพีเดียภาษากรีกมีบทความมากกว่า 67,791 บทความ (ธันวาคม 2554)

 แหล่งข้อมูลอื่น 
 วิกิพีเดียภาษากรีก

กรีก
# ค่างห้าสี
thumb
ค่างห้าสี  จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับวานร เป็นค่างที่มีสีสันต่าง ๆ ห้าสีตามชื่อ

ตัวและหัวมีสีเทา แต่ตรงหน้าผากมีสีดำออกแดง หนวดเคราสีขาว หางและก้นสีขาว ผิวหน้าสีเหลือง หน้าแข้งสีแดง ได้ชื่อว่าเป็นค่างที่มีความสวยที่สุดในโลก มีความยาวลำตัวและหางรวมกัน 53-63 เซนติเมตร จัดอยู่ในบัญชีแดงของ สหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) ซึ่งเป็นสัตว์ที่ใกล้สูญพันธุ์

ตัวผู้ใหญ่กว่าตัวเมียราวสองเท่า และมีขนเป็นพู่ที่เอวทั้งสองข้าง ซึ่งตัวเมีย นิสัยเงียบขรึมขี้อาย ชอบอยู่รวมกันเป็นฝูง พบในพรมแดนระหว่างประเทศลาวและเวียดนาม

อาศัยอยู่ในป่าดิบชื้นลึกและป่าที่ราบสูงซึ่งมีความสูง 200-1,400 เมตร จากระดับน้ำทะเล อาหารหลักได้แก่ ดอกไม้ ยอดอ่อนของใบไม้ แมลง รวมทั้งผลไม้บางชนิด จากการศึกษาพบว่าค่างห้าสีสามารถกินอาหารได้ถึง 450 ชนิด

อยุ่รวมกันเป็นฝูงเล็ก ๆ ราว 4-5 ตัว การสืบพันธุ์ไม่แน่นอน ตั้งท้องประมาณ 196 วัน หรือ 7 เดือนครึ่ง ออกลูกครั้งละ 1 ตัว โดยลูกค่างจะมีสีคล้ายตัวเต็มวัยแต่ซีดกว่าเล็กน้อย
ในสถานที่เลี้ยง สวนสัตว์ดุสิตในประเทศไทยเป็นสถานที่แรกที่สามารถเพาะขยายพันธุ์ค่างห้าสีได้เป็นแห่งแรกในโลก
# วิกิพีเดียภาษาเอสเปรันโต
วิกิพีเดียภาษาเอสเปรันโต (, ; หรือ ,) เป็นสารานุกรมวิกิพีเดียที่จัดทำขึ้นในภาษาเอสเปรันโต โดยเริ่มเปิดบริการร่วมกับวิกิพีเดียภาษาบาสก์ในวันที่ 11 พฤษภาคม พ.ศ. 2544Multilingual Monthly Statistics (2001) in the English Wikipedia ถือเป็นภาษาประดิษฐ์ที่มีบทความมากที่สุดในวิกิพีเดีย 

ภาพ

ดูเพิ่ม

 ภาษาเอสเปรันโต
# วิกิพีเดียภาษานอร์เวย์
วิกิพีเดียภาษานอร์เวย์ เป็นสารานุกรมวิกิพีเดียที่จัดทำขึ้นในภาษานอร์เวย์ เริ่มสร้างเมื่อ 26 พฤศจิกายน ค.ศ. 2001 ปัจจุบันวิกิพีเดียภาษานอร์เวย์มีบทความมากกว่า 388,866 บทความ (ค.ศ. 2013)
# ปอนด์อียิปต์
ปอนด์อียิปต์ เป็นสกุลเงินของประเทศอียิปต์ มีอัตราแลกเปลี่ยนประมาณ 5.66 ปอนด์อียิปต์ ต่อ 1 ดอลลาร์สหรัฐ

 เหรียญและธนบัตร 
เหรียญที่ใช้ได้แก่ เหรียญ 5, 10, 20, 25, 50 ปิอาสเตอร์ และ 1 ปอนด์ ธนบัตรที่ใช้ได้แก่ ธนบัตร 5, 10, 25, 50 ปิอาสเตอร์, 1, 5, 10, 20, 50, 100 และ 200 ปอนด์ และสามารถแลกเงินเป็นของไทยได้  5 บาทต่อ 10  ปิอาสเตอร์
# กรมสรรพากร
กรมสรรพากร  เป็นส่วนราชการระดับกรม สังกัดกระทรวงการคลัง ที่ก่อตั้งในสมัยรัชกาลที่ 5 เมื่อวันที่ 7 ตุลาคม พ.ศ. 2433

กรมสรรพากร มีหน้าที่ในการจัดเก็บภาษีจากฐานรายได้และฐานการบริโภคภายในประเทศ ตามประมวลรัษฎากร และกฎหมายอื่นที่เกี่ยวข้องเพื่อเป็นรายได้ให้รัฐบาล เพื่อนำมาใช้พัฒนาประเทศได้แก่ ภาษีเงินได้บุคคลธรรมดา ภาษีเงินได้นิติบุคคล ภาษีเงินได้ปิโตรเลียม ภาษีมูลค่าเพิ่ม อากรแสตมป์ จากหน้าที่ดังกล่าวเมื่อมีเหตุจลาจล กรมสรรพากรจึงมักถูกวางเพลิงเสมอ อาทิเหตุการณ์ 14 ตุลา พฤษภาทมิฬ จนเป็นหน่วยงานของรัฐที่ถูกวางเพลิงมากที่สุดหน่วยงานหนึ่ง

นอกจากนั้นยังพิจารณาปรับปรุงตัวบทกฎหมาย และระบบการบริหารจัดเก็บภาษีเพื่อส่งเสริมการออม การลงทุนและการแข่งขันในการผลิตและการส่งออกกับนานาประเทศ ตลอดจนสร้างความเป็นธรรมในการกระจายรายได้ และเสริมสร้างความสมัครใจในการเสียภาษี และยังทำความตกลงระหว่างประเทศเพื่อขจัดการเก็บภาษีซ้ำซ้อนระหว่างกัน เพื่อสนับสนุนการค้าและการลงทุนระหว่างประเทศ โดยในปัจจุบันกรมสรรพากรแบ่งการบริหารเป็น 15 กอง และ 1 สำนักเลขานุการกรมโครงสร้างการบริหาร

 เขตพื้นที่สรรพากร 
กรมสรรพากร ได้แบ่งพื้นที่การบริการออกเป็นภูมิภาคต่างๆ รวม 12 ภาค เรียกว่า "เขตพื้นที่สรรพากร" ทั่วประเทศแผนที่เขตพื้นที่สรรพากร
# วิกิพีเดียภาษาฟินแลนด์
วิกิพีเดียภาษาฟินแลนด์  เป็นสารานุกรมวิกิพีเดียที่จัดทำขึ้นในภาษาฟินแลนด์ เริ่มสร้างเมื่อ ค.ศ. 2002 ปัจจุบันวิกิพีเดียภาษาฟินแลนด์มีบทความประมาณ  บทความ  วิกิพีเดียเป็นสารานุกรมเดียวในภาษาฟินแลนด์ที่ยังคงอัปเดตอยู่

ใน ค.ศ. 2013 หนังสือพิมพ์ Helsingin Sanomat ได้ตรวจสอบความน่าเชื่อถือของวิกิพีเดียภาษาฟินแลนด์ ผู้วิจัยใช้ผู้เชี่ยวชาญในการประเมินคุณภาพบทความจำนวน 134 บทความแบบสุ่ม และพบว่าร้อยละ 70 ของบทความทั้งหมดได้คะแนนดีในด้านความถูกต้อง

ภาพ
# วิกิพีเดียภาษารัสเซีย
วิกิพีเดียภาษารัสเซีย  เป็นสารานุกรมวิกิพีเดียที่จัดทำขึ้นในภาษารัสเซีย เริ่มสร้างเมื่อ 11 พฤษภาคม ค.ศ. 2001  ณ เดือน  วิกิพีเดียภาษานี้มีบทความ  บทความ

นับตั้งแต่ช่วงต้นคริสต์ทศวรรษ 2010 วิกิพีเดียภาษารัสเซียและผู้แก้ไขประสบกับภัยคุกคามมากมายและเพิ่มมากขึ้นจากการบล็อกระดับประเทศและการบังคับขึ้นบัญชีดำโดยรัฐบาลรัสเซีย เช่นเดียวกันกับความพยายามในการตรวจพิจารณาอินเทอร์เน็ต, ใส่โฆษณาชวนเชื่อ และข้อมูลบิดเบือน โดยเหตุการณ์ล่าสุดมักเกี่ยวข้องกับสงครามรัสเซีย-ยูเครนในภูมิภาคดอนบัสใน ค.ศ. 2014 และการรุกรานยูเครนโดยรัสเซีย ค.ศ. 2022
# สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง
สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง เป็นพระราชโอรสพระองค์ที่ 39 ใน พระบาทสมเด็จพระจุลจอมเกล้าเจ้าอยู่หัว กับสมเด็จพระศรีพัชรินทราบรมราชินีนาถ พระบรมราชชนนีพันปีหลวง ประสูติเมื่อวันพุธ แรม 5 ค่ำ เดือน 3 ปีมะเส็ง ตรงกับวันที่ 8 กุมภาพันธ์ พ.ศ. 2425 เป็นพระอนุชาในพระบาทสมเด็จพระมงกุฎเกล้าเจ้าอยู่หัว เป็นพระเชษฐาในพระบาทสมเด็จพระปกเกล้าเจ้าอยู่หัว มีพระนามลำลองว่า "ทูลกระหม่อมกลาง" สิ้นพระชนม์เมื่อวันที่ 22 พฤศจิกายน พ.ศ. 2430 สิริพระชันษา 5 ปี พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างถนนขึ้นและพระราชทานชื่อถนนว่า "ถนนตรีเพชร" เพื่อเป็นอนุสรณ์แก่สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง พระราชโอรส

"สมเด็จพระเจ้าลูกยาเธอ เจ้าฟ้าตรีเพ็ชรุตม์ธำรง นริศรวงศ์เทวราช วโรภโตชาดพิสุทธิ์ รัตนบุรุษย์จุฬาลงกรณ์ บดินทรเทพวโรรส อดุยยศวิสุทธิกระษัตริย์ ขัตติยราชกุมาร"

เดิมนั้นถนนตรีเพชรเริ่มต้นตั้งแต่ถนนเจริญกรุงจดถนนพาหุรัด ต่อมาใน พ.ศ. 2441 ทรงพระกรุณาโปรดเกล้าฯ ให้ตัดถนนตรีเพชรต่อจากถนนพาหุรัดถึงถนนจักรเพชร และใน พ.ศ. 2475 มีงานฉลองอาณาจักรรัตนโกสินทร์ 150 ปี พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้สร้างสะพานพระพุทธยอดฟ้าขึ้นในแนวตรงจากถนนตรีเพชร จึงให้ขยายถนนตรีเพชรตั้งแต่ช่วงจดถนนพาหุรัดถึงช่วงจรดถนนจักรเพชร

 พระอิสริยยศ 

 สมเด็จพระเจ้าลูกยาเธอ เจ้าฟ้าตรีเพ็ชรุตม์ธำรง (8 กุมภาพันธ์ พ.ศ. 2425 - 23 ตุลาคม พ.ศ. 2453)
 สมเด็จพระเจ้าน้องยาเธอ เจ้าฟ้าตรีเพ็ชรุตม์ธำรง (23 ตุลาคม พ.ศ. 2453 - 26 พฤศจิกายน พ.ศ. 2468)
 สมเด็จพระเจ้าพี่ยาเธอ เจ้าฟ้าตรีเพ็ชรุตม์ธำรง (26 พฤศจิกายน พ.ศ. 2468 - 10 กรกฎาคม พ.ศ. 2478)
 สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง (10 กรกฎาคม พ.ศ. 2478 เป็นต้นไป)

 พงศาวลี
# บลูเบิร์ด
บลู เบิร์ด  เป็นซิงเกิลที่ 40 ของอายูมิ ฮามาซากิ  เป็นซิงเกิลที่ขึ้นถึงอันดับที่ 1 ติดต่อกันเป็นซิงเกิลที่ 15 และเป็นซิงเกิลที่ 27 ที่ได้อันดับที่ 1 ออริกอนชาร์ต  โดยได้วางจำหน่ายใน 3 แบบ คือ ซีดี แบบ A, ซีดี+ดีวีดี แบบ B และซีดี+ดีวีดี แบบ C  โดยซีดี+ดีวีดี แบบ B มีเบื้องหลังมิวสิกวีดีโอเพลง BLUE BIRD  ส่วนซีดี+ดีวีดี แบบ C มีเบื้อหลังมิวสิกวีดีโอ Beautiful Fighters  ในตอนแรกซิงเกิลบลูเบิร์ดถูกกำหนดให้เป็นทริปเปิ้ล เอ ไซด์ซิงเกิล  แต่ตอนหลังเปลี่ยนในมาเป็นแม็กซี่ซิงเกิลแทน  

มิวสิกวีดีโอเพลง BLUE BIRD ถ่ายทำในชายทะเลที่เกาะกวม  เป็นเรื่องราวของการพักผ่อนของอายูและเพื่อนทีมงาน  ส่วนมิวสิกวีดีโอ Beautiful Fighters เป็นเรื่องเกี่ยวกับการต่อสู้ของผู้หญิงที่มีต่ออุปสรรคในการทำงานของเธอ  และสุดท้ายก็ฟันฝ่าอุปสรรคออกมาได้

 รายชื่อเพลง 

 Blue Bird "Original Mix" 
 Beautiful Fighters "Original Mix" 
 Ladies Night ～another night～ 
 Blue Bird "Harderground remix" 
 Blue Bird "Original Mix -Instrumental-" 
 Beautiful Fighters "Original Mix -Instrumental-" 

 มิวสิกวีดีโอ CD+DVD แบบ B 

 Blue Bird (video clip)　 

 Beautiful Fighters (video clip) 
 Blue Bird (making clip) 

 มิวสิกวีดีโอ CD+DVD แบบ C 

 Blue Bird (video clip) 
 Beautiful Fighters (video clip) 
 Beautiful Fighters (making clip) 

 การแสดงสด 
 11 มิถุนายน พ.ศ. 2549 - Domoto Kyodai - "Blue Bird"
 16 มิถุนายน พ.ศ. 2549 - Music Station - "Blue Bird"
 23 มิถุนายน พ.ศ. 2549 - Music Fighter - "Blue Bird"
 23 มิถุนายน พ.ศ. 2549 - Music Station - "Blue Bird"
 24 มิถุนายน พ.ศ. 2549 - CDTV - "Blue Bird"
 25 มิถุนายน พ.ศ. 2549 - Avex Shareholders Meeting - "Blue Bird"

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต21 มิถุนายน พ.ศ. 2549Oricon Daily Charts#121 มิถุนายน พ.ศ. 2549Oricon Weekly Charts#1160,572258,56613 สัปดาห์21 มิถุนายน พ.ศ. 2549Oricon Monthly Charts#221 มิถุนายน พ.ศ. 2549Oricon Yearly Charts#32
# กลิตเตอร์ / เฟทเท็ตด์
"กลิตเตอร์ / เฟทเท็ตด์"  เป็นซิงเกิลลำดับที่ 41 ของอายูมิ ฮามาซากิ และเป็นซิงเกิลแรกหลังจากออกซิงเกิล "บลูเบิร์ด" เมื่อปีก่อน ขึ้นชาร์ตออริกอนในอันดับที่ 1 โดยมียอดขายรวมประมาณ 160,000 ชุด

เพลง "กลิตเตอร์" เป็นเพลงประกอบโฆษณา ZESPRI Kiwi, เพลง "เฟทเท็ตด์" เป็นเพลงประกอบภาพยนตร์เรื่อง "ไคเด็น" และเพลง "ซีเคร็ต" เป็นเพลงประกอบภาพยนตร์ฮ่องกงเรื่อง "Confession of Pain" นอกจากนี้เพลง "ซีเคร็ต" ยังบรรจุไว้ในอัลบั้ม ซีเคร็ต อีกด้วย

มิวสิกวิดีโอของเพลง "กลิตเตอร์" และ "เฟทเท็ตด์" ได้นำมาสร้างเป็นเรื่องราวในภาพยนตร์สั้น "距愛 ～Distance Love～" โดยมีน ฌอน ยู นักแสดงชาวฮ่องกงเป็นพระเอกมิวสิกวิดีโอ ถ่ายทำในฮ่องกง

 ดิสแทนส์เลิฟ 
มิวสิกวิดีโอ "กลิตเตอร์" เป็นเรื่องราวของอายูมิที่ได้ไปโปรโมตอัลบั้ม ซีเคร็ต และ อะเบสท์ทู ที่ฮ่องกงและได้พบกับบอร์ดี้การ์ดหนุ่มที่มาช่วยไว้ตอนถูกนักข่าวเบียดจนเกือบหกล้ม จากนั้นขณะถ่ายทำมิวสิกวิดีโออยู่โคมไฟประกอบฉากได้ตกลงมา แต่โชคดีที่ได้บอร์ดี้การ์ดหนุ่มมาช่วยไว้ ต่อมาได้ส่งข้อความผ่านทางเครื่องแปลภาษา ในขณะที่อายูมิได้หลบหนีแฟนเพลงที่วิ่งตามก็ได้บอร์ดี้การ์ดหนุ่มผู้นั้นช่วยไว้จนก่อให้เกิดความรักในที่สุด แต่ด้วยความแตกต่างกันของคนสองคนจึงต้องแอบซ่อนความสัมพันธ์เอาไว้ โดยก่อนที่อายูมิจะกลับได้ให้แหวนคล้ายที่สร้อยของฌอนเอาไว้เป็นที่ระลึกก่อนกลับที่พักไป

ในขณะที่มิวสิกวิดีโอเพลง "เฟทเท็ตด์" เป็นเรื่องราวในขณะที่ฌอนยังคิดหนักเกี่ยวกับความรักของสองคนในอ่างน้ำเขาก็ฝันร้ายขึ้นมาจนทำให้ตัวเองสับสนไปหมด วันต่อมาในขณะที่อายูมิกำลังแถลงข่าวเธอได้เผลอปัดแก้วน้ำตกลงบนพื้น แต่ก็ไม่มีอะไรเกิดขึ้น โดยก่อนกลับเธอได้ส่งข้อความกับฌอนว่าจะทำพิธีแต่งงานกันลับๆในคืนนี้ แต่ในขณะที่อายูมิกำลังเดินทางไปโบสถ์นั้นเอง เธอได้เห็นสภาพรถมอร์เตอร์ไซต์ที่ฌอนขับมาประสบอุบัติเหตุจนเสียชีวิต เธอเสียใจเป็นอย่างมาก และได้นั่งร้องไห้อยู่ริมน้ำ โดยที่ฉากจบของ "距愛 ～Distance Love～"จะอยู่ที่ร่มสองคันที่ว่างเปล่า

 รายชื่อเพลง 
 กลิตเตอร์ "original mix"
 เฟทเท็ตด์ "original mix"
 ซีเคร็ต "original mix"
 กลิตเตอร์ "original mix -Instrumental-"
 เฟทเท็ตด์ "original mix -Instrumental-"
 มิวสิกวิดีโอ 
 "距愛 ～Distance Love～"(glitter / fated) short film <18min.>
 การแสดงสด 
 13 กรกฎาคม พ.ศ. 2550 - Music Station - "Glitter"
 13 กรกฎาคม พ.ศ. 2550 - Music Fighter - "Fated"
 14 กรกฎาคม พ.ศ. 2550 - CDTV - "Glitter"
 16 กรกฎาคม พ.ศ. 2550 - Hey!Hey!Hey! - "Glitter"
 20 กรกฎาคม พ.ศ. 2550 - Music Japan - "Glitter"
 20 กรกฎาคม พ.ศ. 2550 - Music Station - "Fated"
 ชาร์ต 
ชาร์ตออริกอน
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต18 กรกฎาคม พ.ศ. 2550Oricon Daily Charts#1  18 กรกฎาคม พ.ศ. 2550Oricon Weekly Charts#1110,165166,20411 สัปดาห์18 กรกฎาคม พ.ศ. 2550Oricon Monthly Charts#3166,20418 กรกฎาคม พ.ศ. 2550Oricon Yearly Charts#39166,204